L 187/48 Jurnalul Oficial al Uniunii Europene 17.7.2012 DECIZIA 2012/392/PESC A CONSILIULUI din 16 iulie 2012 privind misiunea PSAC a Uniunii Europene în Niger (EUCAP Sahel Niger) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1)  La 21 martie 2011, Consiliul a salutat strategia Uniunii Europene pentru securitate şi dezvoltare în Sahel, subliniind că Uniunea are un interes de durată în reducerea insecurității şi consolidarea dezvoltării în regiunea Sahel. Recent, intensificarea acţiunilor teroriste şi consecințele conflictului din Libia au sporit urgența protejării cetățenilor și a intereselor Uniunii în regiune și urgenţa prevenirii extinderii acelor amenințări în Uniune, contribuind în același timp la reducerea amenințărilor regionale la adresa securității. (2)  La 23 martie 2012, Consiliul a aprobat conceptul de gestionare a crizelor pentru o posibilă misiune civilă în Sahel în cadrul politicii de securitate şi de apărare comune (PSAC). (3) La 1 iunie 2011, Prim-ministrul Nigerului a adresat Înaltului Reprezentant al Uniunii pentru afaceri externe şi politica de securitate (ÎR) o scrisoare de invitație cu privire la misiunea PSAC planificată, care salută desfăşurarea PSAC a Uniunii cu scopul de a consolida capacitățile forțelor de securitate din Niger, în special pentru combaterea terorismului și a criminalității orga- nizate în mod eficace, coerent şi coordonat. (4)y Pentru EUCAP SAHEL Niger, ar trebui activată celula de supraveghere. (5)  EUCAP SAHEL Niger se va desfășura în contextul unei situații care s-ar putea deteriora şi care ar putea aduce atingere realizării obiectivelor acţiunii externe a Uniunii prevăzute la articolul 21 din Tratatul privind Uniunea Europeană (TUE), ADOPTĂ PREZENTA DECIZIE: Articolul 1 Misiune Prin prezenta decizie, Uniunea instituie o misiune PSAC a Uniunii Europene în Niger pentru a sprijini consolidarea capa- cităților actorilor în domeniul securității din Niger de combatere a terorismului şi a criminalității organizate (EUCAP SAHEL Niger). Articolul 2 Obiective În contextul punerii în aplicare a strategiei Uniunii Europene pentru securitate și dezvoltare în Sahel, EUCAP SAHEL Niger vizează să permită autorităților din Niger să pună în aplicare dimensiunea de securitate a propriei lor strategii pentru secu- ritate și dezvoltare, precum şi să amelioreze coordonarea regională în abordarea provocărilor comune în domeniul secu- rității. În special, EUCAP SAHEL Niger vizează să contribuie la dezvoltarea unei abordări integrate, multidisciplinare, coerente, durabile și ţinând seama de drepturile omului în rândul diferiților actori în domeniul securității din Niger în lupta împotriva terorismului și a criminalității organizate. Articolul 3 Atribuţii (1) În vederea îndeplinirii obiectivelor prevăzute la articolul 2, EUCAP SAHEL Niger: (a) oferă consiliere și asistență în punerea în aplicare a dimen- siunii de securitate a strategiei Nigerului pentru securitate și dezvoltare la nivel naţional, în completarea altor actori; (b) sprijină dezvoltarea unei coordonări regionale şi inter- naționale cuprinzătoare în lupta împotriva terorismului și a criminalității organizate; (c) consolidează statul de drept prin dezvoltarea capacităților de cercetare penală și, în acest context dezvoltă şi pune în aplicare programe de instruire adecvate; (d) sprijină dezvoltarea durabilității forțelor de securitate din Niger; (e) contribuie la identificarea, planificarea şi punerea în aplicare de proiecte în domeniul securității. (2)  EUCAP SAHEL Niger se concentrează la început asupra activităților menţionate la alineatul (1) care contribuie la ameliorarea controlului teritoriului Nigerului, inclusiv în coor- donare cu forțele armate din Niger. (3) EUCAP SAHEL Niger nu îndeplineşte nicio funcție executivă. Articolul 4 Lanţul de comandă și structura (1)  EUCAP SAHEL Niger are un lanț de comandă unificat, specific operațiilor de gestionare a crizelor. (2)  EUCAP SAHEL Niger își are comandamentul la Niamey. (3) EUCAP SAHEL Niger are următoarea structură: (a) șeful misiunii;